《言游台北留别同人 其四》
清代·李振唐

泛海曾从赤崁来，得瞻鼎力扩全台。火车路远风轮疾，银电光分夜市开。

骏业岂惟酬素志，鸡林久已播诗才。鲰生得仰龙门度，献策深惭属菲材。

作者简介：李振唐，清江西南城人。光绪十二年（1886）宦游台湾。著有《宜秋馆诗词》二卷，颇多在台之作。今据连横《台湾诗录》所引移录。